Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o doručovaní súdnych a mimosúdnych písomností v občianskych a obchodných veciach v členských štátoch („doručovanie písomností") /* KOM/2007/0400 v konečnom znení - COD 2005/0126 */





[pic] | KOMISIA EURÓPSKYCH SPOLOČENSTIEV | Brusel, 10.7.2007 KOM(2007) 400 v konečnom znení 2005/0126 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o doručovaní súdnych a mimosúdnych písomností v občianskych a obchodných veciach v členských štátoch („doručovanie písomností") 2005/0126 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o doručovaní súdnych a mimosúdnych písomností v občianskych a obchodných veciach v členských štátoch („ doručovanie písomností ") 1. SÚVISLOSTI Dátum doručenia návrhu EP a Rade (dokument KOM(2005)305 v konečnom znení - 2005/0126 (COD): | 7. 7. 2005. | Dátum predloženia stanoviska Európskeho hospodárskeho a sociálneho výboru: | 14. 2. 2006. | Dátum predloženia stanoviska Európskeho parlamentu, prvé čítanie: | 4. 7. 2006. | Dátum predloženia zmeneného a doplneného návrhu: | 1. 12. 2006 | Dátum prijatia spoločnej pozície: | 28. 6. 2007 | 2. CIEĽ NÁVRHU KOMISIE Cieľom tohto nariadenia je vo väčšej miere vylepšiť a urýchliť odosielanie a doručovanie súdnych a mimosúdnych písomností v občianskych a obchodných veciach určených na doručenie medzi členskými štátmi, zjednodušiť uplatňovanie určitých ustanovení tohto nariadenia a zlepšiť právnu istotu navrhovateľa aj adresáta. 3. PRIPOMIENKY K SPOLOČNEJ POZÍCII 3.1. Všeobecná poznámka Spoločná pozícia Rady bola prijatá jednomyseľne. Zachováva základné prvky pôvodného návrhu Komisie (najmä dôležitú úpravu článku 11 (náklady)) v duchu úpravy zmeneného a doplneného návrhu. Hlavné zmeny vykonané v spoločnej pozícii sa týkajú týchto otázok: - spoločná pozícia je koordinovaným a vyčerpávajúcim znením nariadenia, v ktorom sú zahrnuté zmeny a doplnenia prijaté Európskym parlamentom (nejde len o obyčajnú zmenu a doplnenie nariadenia (ES) 1348/2000), - výslovné vylúčenie zodpovednosti dotknutého štátu za konanie alebo opomenutie, ktorých sa štátne orgány dopustia pri výkone štátnej moci, z rozsahu pôsobnosti (článok 1 ods. 1), - komitológia: regulačný postup s kontrolou namiesto poradného postupu (články 17 a 18), - uverejnenie informácií oznámených členskými štátmi v Úradnom vestníku Európskej únie s výnimkou adries a ostatných kontaktných údajov agentúr a ústredných orgánov a zemepisných oblastí, ktoré spadajú do ich právomoci (článok 23 ods. 2), - nová príloha II (informácie adresáta o jeho práve odmietnuť prijať písomnosť). Ostatné zmeny a doplnenia sú formálnejšej povahy a boli vykonané s cieľom zlepšiť zrozumiteľnosť textu. Komisia môže prijať spoločnú pozíciu, ktorá napriek tomu, že upravuje niektoré osobitné prvky pôvodného návrhu Komisie v zmysle zmien a doplnení vyplývajúcich zo stanoviska Parlamentu, aj naďalej sleduje cieľ vo väčšej miere vylepšiť a zefektívniť odosielanie a doručovanie písomností určených na doručenie medzi členskými štátmi. 3.2. Výsledok zmien a doplnení Parlamentu Všetky zmeny a doplnenia predložené Parlamentom boli zapracované do zmeneného a doplneného návrhu Komisie ako aj spoločnej pozície. 4. ZÁVER Komisia súhlasí so spoločnou pozíciou vzhľadom na to, že obsahuje kľúčové prvky, ktoré boli obsiahnuté v jej pôvodnom návrhu a v zmenách a doplneniach Európskeho parlamentu, ktoré boli začlenené do jej zmeneného a doplneného návrhu.